Koʻp kvartirali uylarni boshqarishni yanada samarali tashkil qilish chora-tadbirlari toʻgʻrisida
(resolution, 2023-08-15)

Koʻp kvartirali uylarni boshqarish tizimini yanada takomillashtirish, boshqarish organlari bilan mulkdorlar oʻrtasidagi hamkorlikni kuchaytirish, aholiga sifatli xizmat koʻrsatilishini hamda koʻrsatilgan xizmatlar uchun toʻlov intizomini taʼminlash hamda sohaga yetarli malaka, koʻnikma va moddiy-texnik bazaga ega boʻlgan boshqarish organlarini jalb qilish maqsadida: 1. Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari 1-ilovaga muvofiq chegaralari belgilangan koʻp kvartirali uylarga tutash yer uchastkalarini koʻp kvartirali uylardagi joylar mulkdorlariga bir oy muddatda doimiy foydalanish huquqi asosida berish toʻgʻrisida qaror qabul qilsin. Qurilish va uy-joy kommunal xoʻjaligi vazirligi Iqtisodiyot va moliya vazirligi bilan birgalikda ikki oy muddatda respublikadagi qolgan koʻp kvartirali uylarning tutash yer uchastkalari chegaralarini belgilab, “YERELEKTRON” avtomatlashtirilgan axborot tizimiga kiritilishini taʼminlasin. Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari chegaralari belgilangan koʻp kvartirali uylarga tutash yer uchastkalarini tegishli koʻp kvartirali uylardagi joylar mulkdorlariga bir oy muddatda doimiy foydalanish huquqi asosida berish toʻgʻrisida qaror qabul qilsin. 2. Shunday tartib oʻrnatilsinki, unga koʻra: a) Kadastr agentligi tomonidan koʻp kvartirali uylarga tutash yer uchastkalarining mavjud topografik tasvirlari Qurilish va uy-joy kommunal xoʻjaligi vazirligiga bepul taqdim etiladi; b) 2024-yil 1-yanvardan boshlab: koʻp kvartirali uylardagi koʻchmas mulk bilan bogʻliq bitimlarni tasdiqlash notariuslar tomonidan Qurilish va uy-joy kommunal xoʻjaligi vazirligining axborot tizimi orqali tegishli mulkdorning majburiy badallar yoki toʻlovlar boʻyicha qarzdorligi mavjud emasligi tekshirilgandan keyin amalga oshiriladi; umumiy mol-mulkni saqlash, undan foydalanish va uni taʼmirlash hamda koʻp kvartirali uyga tutash yer uchastkasini obodonlashtirish uchun majburiy badallarning yoki toʻlovlarning eng kam miqdori Qurilish va uy-joy kommunal xoʻjaligi vazirligi tomonidan belgilanadi; koʻp kvartirali uylarni boshqarish organlariga agrotexnik ishlov berishdan hosil boʻladigan chiqindilarni (daraxt va buta shox-shabbalari, barglari) va koʻp kvartirali uylarga tutash hududlarni tozalashdan hosil boʻlgan chiqindilarni maishiy chiqindilarni toʻplash punktlarida yoki chiqindilarni olib chiqib ketish operatorlari bilan kelishilgan maxsus joylarda yigʻishga ruxsat etiladi. Bunda: mazkur chiqindilarni olib chiqib ketish boʻyicha xizmatlar uchun toʻlov qattiq maishiy chiqindilarni toʻplash va olib chiqib ketish boʻyicha xizmatlar uchun belgilangan majburiy toʻlovlarga qoʻshilgan holda yagona toʻlov sifatida undiriladi; agrotexnik ishlov berishdan hosil boʻladigan chiqindilarni (daraxt va buta shox-shabbalari, barglari) va koʻp kvartirali uylarga tutash hududlarni tozalashdan hosil boʻlgan chiqindilarni yigʻish va maishiy chiqindilarni toʻplash punktlariga yoki kelishilgan maxsus joylarga yetkazish toʻliq koʻp kvartirali uylarni boshqarish organlari tomonidan amalga oshiriladi; maishiy chiqindilarni toʻplash punktlarida yoki kelishilgan maxsus joylarda toʻplangan agrotexnik ishlov berishdan hosil boʻladigan chiqindilar (daraxt va buta shox-shabbalari, barglari) va koʻp kvartirali uylarga tutash hududlarni tozalashdan hosil boʻlgan chiqindilarni olib chiqib ketish operatorlar tomonidan koʻp kvartirali uylarni boshqarish organlari bilan kelishilgan holda reja-grafik asosida amalga oshiriladi; v) quruvchi tashkilot qurilishi tugallangan koʻp kvartirali uyni boshqarish uchun boshqaruvchi tashkilotni jalb qiladi. Boshqaruvchi tashkilot aniqlanmagan koʻp kvartirali uylar foydalanishga qabul qilinmaydi; g) koʻp kvartirali uylardagi umumiy mol-mulkning talab darajasida saqlanishini taʼminlash uchun zarur boʻlgan xizmatlar va ishlarning minimal roʻyxati Qurilish va uy-joy kommunal xoʻjaligi vazirligi tomonidan tasdiqlanadi. 3. Qurilish va uy-joy kommunal xoʻjaligi vazirligi bir oy muddatda koʻp kvartirali uylarni boshqarish sohasidagi qonunchilikni takomillashtirish boʻyicha quyidagilarni nazarda tutuvchi qonun loyihasini Vazirlar Mahkamasiga kiritsin: koʻp kvartirali uylar va ularga tutash yer uchastkalari uchun qarz mablagʻlari, shu jumladan bank kreditlari koʻp kvartirali uylarning barcha joylar mulkdorlari tomonidan bir ovozdan qabul qilingan qaror asosida olinishi mumkinligi; koʻp kvartirali uyni boshqarish tashkilotini yoki boshqaruvchini almashtirish muddatiga cheklov qoʻyish; koʻp kvartirali uyni boshqarish usulini va boshqarish organini tanlash masalasi yuzasidan barcha joylar mulkdorlarining yoki ular vakillarining ellik foizidan koʻprogʻi uni yoqlab ovoz bersa, umumiy yigʻilishning qarori qabul qilingan deb hisoblanishi. 4. Qurilish va uy-joy kommunal xoʻjaligi vazirligi Davlat aktivlarini boshqarish agentligi, Kadastr agentligi hamda Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari bilan birgalikda ikki oy muddatda koʻp kvartirali uylarning boshqarish organlari foydalanishida boʻlgan davlatga tegishli bino va inshootlarni, shuningdek, davlat roʻyxatidan oʻtkazilmagan bino va inshootlarni xatlovdan oʻtkazsin hamda ularni Qurilish va uy-joy kommunal xoʻjaligi vazirligi huzuridagi “Kommunal taʼminot markazi” davlat muassasasiga operativ boshqaruv huquqi asosida oʻtkazish boʻyicha choralar koʻrsin. 5. Hisob palatasi Bosh prokuratura hamda Qurilish va uy-joy kommunal xoʻjaligi vazirligi bilan birgalikda bir oy muddatda koʻp kvartirali uy-joylar mulkdorlari shirkatlarining va boshqaruvchi tashkilotlarning hududiy elektr tarmoqlari korxonalari oldidagi 80,5 mlrd soʻm miqdoridagi qarzdorligi va ular uchun hisoblangan jarimalar yuzasidan oʻrganish oʻtkazsin hamda ushbu qarzdorlikni undirish boʻyicha taklif kiritsin. Bunda, mazkur qarzdorlikning toʻlov muddati 2024-yil 1-oktabrga qadar kechiktirilsin. 6. Oʻzbekiston Respublikasida renovatsiya dasturini amalga oshirishni tashkiliy va huquqiy jihatdan taʼminlash boʻyicha ishchi guruh 2-ilovaga muvofiq tarkibda tuzilsin. Ishchi guruhga quyidagi vazifalar yuklansin: renovatsiya dasturini amalga oshirish boʻyicha davlat siyosatining ustuvor yoʻnalishlarini ishlab chiqish; renovatsiya toʻgʻrisidagi normativ-huquqiy hujjatlarning ishlab chiqilishini taʼminlash; renovatsiya dasturi amalga oshiriladigan hududlarni kelishish; renovatsiya dasturini amalga oshirishdagi muammolarni aniqlash va ularni yechish boʻyicha tizimli takliflar ishlab chiqish; davlat organlarining renovatsiya sohasidagi kelishilgan faoliyatini taʼminlash; amalga oshirilayotgan renovatsiya dasturlarining samaradorligini monitoring qilish; xorijiy davlatlarning renovatsiya yoʻnalishidagi ilgʻor tajribasini oʻrganish. 7. Koʻp kvartirali uylarni boshqarish organlari tomonidan faoliyatni amalga oshirish jarayonida tegishli mulkdorlarning huquqlari buzilishini oldini olish maqsadida Qurilish va uy-joy kommunal xoʻjaligi sohasida nazorat qilish inspeksiyasiga quyidagi qoʻshimcha vakolatlar berilsin: koʻp kvartirali uylarni boshqarish organlari va joylar mulkdorlari tomonidan issiqlik taʼminotidan foydalanishda normativ-huquqiy hujjatlar talablariga rioya etilishi ustidan davlat nazoratini amalga oshirish; koʻp kvartirali uylardagi umumiy mol-mulk va ularga tutash yer uchastkalarida amalga oshirilgan taʼmirlash-tiklash ishlarining qonunchilik hujjatlari va texnik jihatdan tartibga solish sohasidagi normativ hujjatlarga muvofiq bajarilishi ustidan davlat nazoratini amalga oshirish. 8. Uy-joy kommunal xoʻjaligi sohasida koʻp kvartirali uylarni boshqarishni yanada samarali tashkil qilish yuzasidan “yoʻl xaritasi” 3-ilovaga muvofiq tasdiqlansin. 9. Oʻzbekiston Respublikasi Prezidentining 2021-yil 19-iyundagi “Koʻp kvartirali uy-joylarni boshqarish tizimini yanada takomillashtirish toʻgʻrisida”gi PQ-5152-son qaroriga 4-ilovaga muvofiq oʻzgartirishlar kiritilsin. 10. Qurilish va uy-joy kommunal xoʻjaligi vazirligi manfaatdor vazirlik va idoralar bilan birgalikda ikki oy muddatda qonunchilik hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 11. Mazkur qarorning ijrosini samarali tashkil qilishga masʼul va shaxsiy javobgar etib qurilish va uy-joy kommunal xoʻjaligi vaziri B.I. Zakirov belgilansin. Qaror ijrosini muhokama qilib borish, masʼul tashkilotlar faoliyatini muvofiqlashtirish va nazorat qilish Bosh vazir oʻrinbosari A.J. Ramatov zimmasiga yuklansin. T/r Hududlar nomi Koʻp kvartirali uylar soni shundan, tutash yer uchastkalari chegaralari belgilangan doimiy foydalanish huquqi asosida berilgan Jami 40 789 17 804 173 1. Qoraqalpogʻiston Respublikasi 1 576 1 497 2. Andijon viloyati 1 922 1 274 3. Buxoro viloyati 2 117 321 4. Jizzax viloyati 2 344 488 3 5. Qashqadaryo viloyati 2 230 2 187 6. Navoiy viloyati 1 905 1 870 101 7. Namangan viloyati 1 576 560 8. Samarqand viloyati 2 214 2 088 9. Sirdaryo viloyati 1 838 1 797 10. Surxondaryo viloyati 1 592 942 11. Toshkent viloyati 4 945 1 763 69 12. Fargʻona viloyati 3 722 731 13. Xorazm viloyati 1 731 1 011 14. Toshkent shahri 11 077 1 275 1. Xidoyatov Sherzod Saidjanovich qurilish va uy-joy kommunal xoʻjaligi vazirining birinchi oʻrinbosari (Ishchi guruh rahbari) 2. Joʻrayeva Ozoda Abduraximovna qurilish va uy-joy kommunal xoʻjaligi vaziri oʻrinbosari 3. Sharipov Zoirjon Zokirjonovich Oʻzbekiston Respublikasi Prezidenti Administratsiyasining masʼul xodimi 4. Xudaybergenov Dauletiyar Baxtiyarovich Oʻzbekiston Respublikasi Prezidenti Administratsiyasining masʼul xodimi 5. Hamroyev Eldor Otamurodovich Oʻzbekiston Respublikasi Prezidenti Administratsiyasining masʼul xodimi 6. Jumaniyazov Mansurbek Bazorboyevich Bosh vazir oʻrinbosarining kotibiyati mudiri 7. Allaberganov Atabek Validjanovich Kadastr agentligi direktorining birinchi oʻrinbosari 8. Allakuliyev Mirjalol Davronbekovich Adliya vazirligi departament boshligʻi 9. Xannarov Komiljon Karimovich Iqtisodiyot va moliya vazirligi boshqarma boshligʻi 10. Muminov Obidjon Odilovich Qurilish va uy-joy kommunal xoʻjaligi vazirligi boshqarma boshligʻi 11. Ubaydullayev Botir Baxtiyorovich “ToshuyjoyLITI” AJ bosh direktori 12. Elmurodov Bobir Hamidovich “OʻzshaharsozlikLITI” DUK bosh direktori 13. Sharipov Saidazim Saydiolimovich “ToshkentboshplanLITI” DUK direktori oʻrinbosari T/r Chora-tadbirlar Amalga oshirish muddati Masʼul ijrochilar 1. Koʻp kvartirali uylarni boshqarish bilan bogʻliq nizolarni hal qilishda sudlar tomonidan qonunlarni qoʻllash amaliyotini umumlashtirish. 2023-yil 1-oktabrga qadar Oliy sud (X. Toʻraxoʻjayev), Qurilish va uy-joy kommunal xoʻjaligi vazirligi (O. Joʻrayeva) 2. Navoiy shahrida eksperiment tariqasida koʻp kvartirali uyning umumiy mol-mulkini saqlash, undan foydalanish va uni taʼmirlash hamda koʻp kvartirali uyga tutash yer uchastkasini obodonlashtirish uchun majburiy badallar va toʻlovlardan qarzdorligi mavjud mulkdorlarni elektr tarmoqlaridan oʻchirish tartibini ishlab chiqish va Vazirlar Mahkamasiga kiritish. 2023-yil 1-oktabrga qadar Qurilish va uy-joy kommunal xoʻjaligi vazirligi (O. Joʻrayeva) 3. “Kommunal taʼminot markazi” davlat muassasasining bino va inshootlarini koʻp kvartirali uylarni boshqarish organlariga ijaraga berish tartibini ishlab chiqish va Vazirlar Mahkamasiga kiritish. 2023-yil 1-noyabrga qadar Qurilish va uy-joy kommunal xoʻjaligi vazirligi (O. Joʻrayeva) 4. Qonunchilikda belgilangan tartibda umumiy yigʻilish qaroriga asosan tanlangan boshqaruvchi tashkilot yoki boshqaruvchi bilan shartnomani umumiy yigʻilish qarorida belgilangan shartlarda tuzilgan deb hisoblashni nazarda tutuvchi qonun loyihasini Vazirlar Mahkamasiga kiritish. 2023-yil 1-noyabrga qadar Qurilish va uy-joy kommunal xoʻjaligi vazirligi (O. Joʻrayeva) 5. Koʻp kvartirali uylarni boshqarish organlarini elektron reyestrga kiritish hamda koʻp kvartirali uylarni boshqaruvchi organlarga biriktirish (qayta roʻyxatdan oʻtkazish) masalalarini Yagona interaktiv davlat xizmatlari portali orqali amalga oshirish boʻyicha Vazirlar Mahkamasiga taklif kiritish. 2023-yil 1-noyabrga qadar Qurilish va uy-joy kommunal xoʻjaligi vazirligi (O. Joʻrayeva), Adliya vazirligi (A. Tashkulov), Raqamli texnologiyalar vazirligi (Sh. Shermatov) 6. Koʻp kvartirali uylardagi umumiy mol-mulkni mol-mulk soligʻidan hamda koʻp kvartirali uylarga tutash yer uchastkalarni yer soligʻidan ozod qilish boʻyicha takliflarni Vazirlar Mahkamasiga kiritish. 2023-yil 1-noyabrga qadar Qurilish va uy-joy kommunal xoʻjaligi vazirligi (O. Joʻrayeva), Iqtisodiyot va moliya vazirligi (A. Haydarov) 7. “Koʻp kvartirali uy-joy fondini ekspluatatsiya qilish qoidalarini tasdiqlash toʻgʻrisida”gi Vazirlar Mahkamasining qarori loyihasini ishlab chiqish va Hukumatga kiritish. 2023-yil 1-dekabrga qadar Qurilish va uy-joy kommunal xoʻjaligi vazirligi (O. Joʻrayeva), Adliya vazirligi (A. Tashkulov) 8. Koʻp kvartirali uylarni boshqarish organlarining elektron reyestrini shakllantirish va yuritish tartibini takomillashtirish. 2023-yil 1-dekabrga qadar Qurilish va uy-joy kommunal xoʻjaligi vazirligi (O. Joʻrayeva) 9. Koʻp kvartirali uylarni boshqarish faoliyatini amalga oshirish qoidalarini takomillashtirish. 2023-yil 1-dekabrga qadar Qurilish va uy-joy kommunal xoʻjaligi vazirligi (O. Joʻrayeva) 10. Koʻp kvartirali uylarni boshqarish organlariga agrotexnik ishlov berishdan hosil boʻladigan chiqindilarni (daraxt va buta shox-shabbalari, barglari) hamda smyot maishiy chiqindilarni toʻplash punktlariga yigʻishga ruxsat etilishi munosabati bilan qattiq maishiy chiqindilarni toʻplash va olib chiqib ketish boʻyicha xizmatlar uchun majburiy toʻlovlar tarifini qayta koʻrib chiqish. 2023-yil 1-dekabrga qadar Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari, Ekologiya, atrof-muhitni muhofaza qilish va iqlim oʻzgarishi vazirligi (A. Abduxakimov), Qurilish va uy-joy kommunal xoʻjaligi vazirligi (O. Joʻrayeva) 11. Koʻp kvartirali uylarda energiyani tejash, uning samaradorligini oshirish va qayta tiklanuvchi energiya manbalarini qoʻllash. Bunda: 1) koʻp kvartirali uylarning energiya isteʼmoli auditini oʻtkazish tizimini joriy etish; 2) koʻp kvartirali uylarning tom qismida tadbirkorlar tomonidan ijara asosida quyosh panellarini joylashtirish boʻyicha takliflarni ishlab chiqish; 3) koʻp kvartirali uylardagi kirish yoʻlaklariga va zinapoyalarda harakat datchikli energiya tejovchi chiroqlarni oʻrnatish orqali elektr energiyasi isteʼmolini kamida 30 foizga kamaytirish. 2024-yil 1-yanvarga qadar Qurilish va uy-joy kommunal xoʻjaligi vazirligi (O. Joʻrayeva) 12. Faoliyat yuritmayotgan uy-joy mulkdorlari shirkatini tugatishning soddalashtirilgan tartibini (qarzdorligi mavjud boʻlgan hollarda bankrot deb eʼlon qilish orqali) ishlab chiqish va Vazirlar Mahkamasiga kiritish. 2024-yil 1-yanvarga qadar Qurilish va uy-joy kommunal xoʻjaligi vazirligi (O. Joʻrayeva), Adliya vazirligi (A. Tashkulov) 13. “Mening uyim” axborot tizimida boshqarish organlarining elektron reyting tizimini yanada takomillashtirish, shuningdek, reytingni faqatgina aholi va isteʼmolchilarning fikr-mulohazalari asosida shakllantirish. 2024-yil 1-yanvarga qadar Qurilish va uy-joy kommunal xoʻjaligi vazirligi (O. Joʻrayeva) 14. Koʻp kvartirali uylarni boshqarish organlari tomonidan amalga oshirilgan ishlar yuzasidan, shuningdek, xarajatlar toʻgʻrisidagi hisobotlarni “Mening uyim” axborot tizimi orqali taqdim etish. Bunda, quyidagilarni nazarda tutish: xarajatlar toʻgʻrisidagi hisobotlarni mulkdorlarning shaxsiy kabinetiga xabarnoma yuborish orqali taqdim etish; mulkdorlarning shaxsiy kabineti orqali umumiy yigʻilishlarni onlayn tarzda oʻtkazish, ularda ovoz berish, bayonnomalarni tasdiqlash, ishlab chiqilgan xarajatlar smetasini onlayn tarzda muhokama qilish va tasdiqlash, mulkdorlar tomonidan nosozliklar toʻgʻrisida xabar qilish va xizmatlarga buyurtma berish imkoniyatini yaratish. 2024-yil 1-yanvarga qadar Qurilish va uy-joy kommunal xoʻjaligi vazirligi (O. Joʻrayeva) 15. Koʻp kvartirali uylarni boshqarish bilan bogʻliq normativ-huquqiy hujjatlarni takomillashtirish. Xususan: a) koʻp kvartirali uylarning texnik hujjatlari tarkibini (uyning loyihasi, konstruksiyasi, kommunikatsiya tarmoqlari, barcha turdagi avtomatik va mexanik qurilmalari, yer uchastkasiga oid barcha hujjatlar) ishlab chiqish va tasdiqlash; b) mavjud qonun hujjatlariga koʻp kvartirali uylarni boshqarish organlari faoliyatiga noqonuniy aralashganlik yoki faoliyatiga toʻsqinlik qilganlik uchun jazo choralari qoʻllashni nazarda tutuvchi normalarni kiritish. 2024-yil 1-aprelga qadar Qurilish va uy-joy kommunal xoʻjaligi vazirligi (O. Joʻrayeva) 16. Koʻp kvartirali uylarning texnik holati toʻgʻrisidagi maʼlumotlar jamlangan elektron platformani ishlab chiqish va joriy etish. Elektron platformaga uylarning texnik pasportlari, shuningdek, uylarning qurilgan yili, oxirgi taʼmirlangan vaqti (yili) va moliyalashtirish manbasi, taʼmirlangan qismlari, geolokatsiya koordinatalari, muhandislik tarmoqlari, kommunikatsiyalarining holati va boshqa koʻrsatkichlarni kiritish hamda Kadastr agentligi elektron tizimi bilan integratsiya qilish. 2024-yil 1-aprelga qadar Qurilish va uy-joy kommunal xoʻjaligi vazirligi (O. Joʻrayeva), Kadastr agentligi (A. Allaberganov) 17. Koʻp kvartirali uylarning yuqori qavatlariga ichimlik suvni yetkazib berish (nasoslarni ekspluatatsiya qilish) xarajatlarini suv taʼminoti tashkilotlari tomonidan qoplab berish tartibini ishlab chiqish va Vazirlar Mahkamasiga kiritish. Bunda, boshqaruv organi xarajatlarini qoplab berish mexanizmini va koʻp kvartirali uyning boshqaruv organi bilan ichimlik suvni yetkazib beruvchi tashkilot oʻrtasida xarajatlarni qoplab berish tizimini joriy etish. 2024-yil 1-aprelga qadar Qurilish va uy-joy kommunal xoʻjaligi vazirligi (O. Joʻrayeva), “Oʻzsuvtaʼminot” AJ (D. Azimov) 18. Oʻzbekiston Respublikasida renovatsiya amalga oshirilishini tashkiliy va huquqiy taʼminlash boʻyicha ishchi guruhning ish rejasini tasdiqlash. 2023-yil 1-oktabrga qadar Qurilish va uy-joy kommunal xoʻjaligi vazirligi (Sh. Xidoyatov) Xorijiy davlatlarning renovatsiya sohasidagi ilgʻor tajribasini oʻrganish uchun Qurilish va uy-joy kommunal xoʻjaligi vazirligi faoliyatini qoʻllab-quvvatlash jamgʻarmasi mablagʻlari hisobidan Ishchi guruh aʼzolarini xizmat safariga yuborish. 2023-2024-yillar davomida 1. 7-bandda: “e” va “j” kichik bandlar oʻz kuchini yoʻqotgan deb hisoblansin; “k” kichik bandning toʻrtinchi xatboshisi chiqarib tashlansin. 2. 5-ilovaning 15-pozitsiyasi chiqarib tashlansin.